
Okresný súd Lučenec 17P/48/2026 6626201248 30. 04. 2026 JUDr. Andrea Gabrielová ECLI:SK:OSLC:2026:6626201248.4
Opravné uznesenie Okresný súd Lučenec vo veci starostlivosti o maloleté dieťa: A. B., narodený XX.XX.XXXX, bytom ako matka, dieťa zastúpené kolíznym opatrovníkom: Úrad práce, sociálnych vecí a rodiny Lučenec, dieťa rodičov: matka C. B., narodená XX.XX.XXXX, toho času bytom D. E.. F. XX, G. a otec A. B., narodený XX.XX.XXXX, bytom B. XXX/XX, F., o zverenie do osobnej starostlivosti a určenie výživného, takto rozhodol: Súd o p r a v u j e rozsudok Okresného súdu Lučenec číslo konania 17P/48/2026 - 45 zo dňa 15.04.2026 tak, že vo výroku rozsudku sa dopĺňa text: „Súd schvaľuje nasledovnú rodičovskú dohodu:“. odôvodnenie: 1. Rozsudkom Okresného súdu č. k. 17P/48/2026 – 45 súd rozhodol o zverení maloletého dieťaťa do osobnej starostlivosti a určil otcovi platiť výživné. 2. Zo zápisnice z pojednávania konaného dňa 15.04.2026 vyplýva, že rodičia uzavreli rodičovskú dohodu, ktorú súd na pojednávaní schválil. 3. Pri písomnom vyhotovení rozsudku však došlo k zrejmej nesprávnosti, keď vo výroku nebola uvedená formulácia o schválení rodičovskej dohody, hoci obsah výroku zodpovedá rodičovskej dohode. 4. Podľa § 224 zákona č. 160/2015 Z. z. Civilný sporový poriadok (ďalej len „CSP“) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 5. Keďže ide o zrejmú nesprávnosť písomného vyhotovenia rozsudku, súd postupoval podľa § 224 Civilného sporového poriadku a rozsudok týmto uznesením opravil. Poučenie: Proti tomuto uzneseniu nie je prípustné odvolanie.

